google/wiki40b huggingface dataset:
Peter Tønder Solemdal

Livshistorien

Solemdals far var Ole Monsen Solemdal, han var mødelsnekker og hadde etablert Solemdals møbelfabrikk . Hans mor var Gunhild Helene Tønder. Solemdal kunne ikke gå middelskolen på grunn av dårlig økonomi i familien og han begynte i snekkerlære hos sin far. Senere reiste han ut og utdannet seg 2 år i ved Kunst- og handverksskolen i Kristiania, 1 år i Stockholm og 2 år i Tyskland, hvor han med stipend gikk på tegneskole i Berlin  .

Romsdalsmuseet

Tilbake i Molde var det ikke Solemdal tanke å etablere et museum, men slik ble det. «...det begynte som en hobby med dette museet. En hobby som etterhvert tok overhånd» var Solemdals egen oppsummering i et avisintervju . Kanskje lå det litt i tidsånden, 1890-årene med nyromantikk og sans for nasjonale verdier, unionsoppløsningen i 1904-1905 og romsdalingen Anders Sandvigs samlinger på Maihaugen åpnet i 1904. Solemdal var med å grunnlegge Romsdal Bygdemuseum i 1912. Solemdal var første bestyrer. De første år var økonomien dårlig, oppgavene og visjonen stor. Men museet vokste og fikk et større bidrag fra Staten i 1920. Museet har senere endret navn til Romsdalsmuseet . 
Solemdal var engasjert og opptatt av kulturarven, han tenkte ikke bare på Romsdalsmuseets samlinger i Molde, på slutten av 1930-tallet ble det skrevet artikler om blant annet Grytten kirke, om bumerker, om runene i Rødven stavkirke med mer. Etterhvert har museet utviklet seg til å omfatte bygninger og steder i nesten alle romsdalskommunene. Solemdal var styreleder over 40 år og hadde en sentral rolle i at museet er et av norges største regionsmuseum. I Romsdalsmuseets Årbok i 1961 skriver Per Amdam om Solemdals museumssyn, som han mener er forut for sin tid: «Aldri museums-magasin inne i stuene, men levende interiør. Vi skal sitte der og vente inn folkene som bor der. De er bare ute på markene og arbeider, men er ‘snart tilbake.»  .

Annet

Solemdal fikk i 1947 overrakt Kongens fortjenstmedalje i gull . I 1955 ble han tildelt Borgerdådsmedaljen i sølv . Han ble æresmedlem i Fortidsminneforeningen i 1927 . Solemdal var formann i byggekomiteen for Molde domkirke, den ble innviet i 1957.
San Roque gasskraftverk

San Roque gasskraftverk er et gasskraftverk i Cádiz, Andalucía i Spania. Det har en installert produksjonskapasitet på 800 MW, fordelt på 2 turbiner. Dette er et av landets mellomstore, fossile kraftverk målt etter installert produksjonseffekt. 
Anlegget ble påbegynt omkring 1998 og stod ferdig i 2002. Operatør er selskapene Endesa og Gas Natural. Brenselkilden er naturgass.
De totale CO₂-utslippene i 2008 var ca. 856 5550 tonn ved Endesas San Roque 2, utslippskvoten var samme år 316 376 tonn.
Utslippene var samtidig ca. 680 150 tonn ved Gas Naturals San Roque 1, utslippskvoten her var på 306 232 tonn.
EM på skøyter 1927, menn

EM på skøyter 1927, herrer ble avholdt på Östermalms Idrettsplass i Stockholm, Sverige den 12. til 13. februar 1927. Tittelforsvarer var finnen Julius Skutnabb, som i 1926 vant EM i Stade de Mont Blanc i Chamonix, Finland.  Bernt Evensen, Norge ble europamester.
Gjeldende verdensrekorder var 43,4 på 500 meter (Oscar Mathisen), 1500 meter på 2.17,4 (Oscar Mathisen), på 5000 meter på 8.26,5 (Harald Strøm) og 10.000 meter 17.22,6 (Oscar Mathisen).
Tidspoengene som vises i tabellen nedenfor ble ikke benyttet i rangeringen (utregningen ble først oppfunnet i 1928).
Marienkirche (Lübeck)

Marienkirche i Lübeck ble oppført mellom 1250 og 1350 i nordtysk mursteinsgotikk. Kirken var forbilde for en rekke andre kirker i Østersjøområdet. I kirkens indre kan man se frilagte kalkmalerier og et rekonstruert astronomisk ur. Marienkirche er Tysklands tredje største kirke.
Som krigsminne fra et alliert luftangrep i 1942 har man beholdt knuste kirkeklokker som falt ned fra tårnet og boret seg ned i kirkens granittgulv.
I kirken fantes den store og berømte bildefrisen Døden fra Lübeck som ble malt av Bernt Notke på slutten av 1400-tallet. Frisen ble ødelagt under luftangrepet palmesøndag 1942.
Lise Klaveness

Ungdomsfotball

Hun startet karrieren i Idrettslaget Kvernbit, en klubb i Meland kommune like utenfor Bergen. I 1997 debuterte hun både på Idrettslaget Sandviken og på  J16-landslaget, der hun scoret hun to mål i debuten mot Danmark. Hun spilte tilsammen 39 kamper aldersbestemt før hun debuterte på A-landslaget.

Elitefotball

Lise Klaveness har spilt for til sammen fem klubber i Toppserien og  opplevd å spille på tre lag som rykket ned mens hun var i stallen. I 1999 rykket Sandviken ned, og dermed gikk hun til Bjørnar, hvor hun ble ett år. I 2001 spilte hun så for Athene Moss og for andre gang rykket laget hennes ned. I dette tilfelle ble laget oppløst som seniorlag, og Klaveness endte opp i Asker, der hun ble fra 2002 til 2005, da laget ble tvangsnedflyttet.
Klaveness fant seg igjen ny arbeidsgiver i Umeås kvinnelag, et av verdens beste klubblag for kvinner. Der vant hun Damallsvenskan to år på rad, og svenska cuppet i 2007. Etter to sesonger i Umeå vendte imidlertid Klaveness tilbake til Norge og Asker. I 2008 spilte hun 20 av 22 kamper, og scoret 13 mål, over dobbelt så mange som hennes tidligere rekord. For hennes innsats ble hun kåret til årets spiller i Toppserien 2008 og til årets toppscorer i Toppserien 2010 med 23 mål på 22  kamper som er over ett snitt per kamp.

Landslagsspill

Lise Klaveness spilte til sammen 73 landskamper for Norges A-landslag. På Norges kvinnelandslag i fotball gikk det varierende: Hun debuterte den 23. januar 2002 mot USA, og ble ofte brukt deretter. Imidlertid viste det seg at det oppstod store problemer mellom henne og landslagstrener Bjarne Berntsen, som tok over i 2005. Etter to år skal Berntsen i oktober 2007 ha sagt fra at hun ikke lenger passet til landslaget, noe han visstnok sa på flyplassen etter en 14 timers flytur. Ragnhild Gulbrandsen gikk i den anledning Klaveness i forsvar, og dette var første tegn til en splid mellom trener og spillere. Lise Klaveness bestemte seg deretter for å slutte på landslaget den 15. oktober samme år, og konsentrerte seg om klubbspill med Asker. Klaveness ble med over til Stabæk. Klaveness gjorde comeback på landslaget under tidligere Asker-trener Eli Landsem i Landsems første kamp, og spilte fast etter dette frem til hun la opp etter 2011-sesongen.

Advokat

Klaveness er utdannet jurist med master i rettsvitenskap fra Universitetet i Oslo i 2007. Hun har siden 2008 arbeidet som advokat i Advokatfirmaet Hjort, og som dommerfullmektig i Oslo tingrett siden 2012. Fra 2016 var hun også spesialrådgiver for Norges Bank.

Ekspertkommentator

Etter sin aktive tid har hun også arbeidet som fotballekspert for NRK, og ble ifølge sin arbeidsgiver NRK, den første kvinnelige norske kommentator i et herre-VM for NRK under Fotball-VM 2018 i Russland. Hun ga seg om ekspertkommentator mot slutten av VM.
Kraften

Kraften (på engelsk: The Force) er et fiktivt fenomen i Star Wars filmene av George Lucas.
Kraften er et energifelt som omkranser alle levende individer i alle galakser i universet. Cellene i hvert individ inneholder levende mikroorganismer som kalles midi-klorianer. Disse cellene kan kommunisere med Kraften, men for at et individ skal kunne dra nytte av midi-klorianenes kontakt med Kraften, må individet lære seg å kommunisere med midi-klorianene. Dette skjer gjennom en lang utdanning som helst må starte bare noen få år etter individets fødsel. Unntaket var Anakin Skywalker som begynte som niåring og Luke Skywalker som først startet treningen i en alder av ca. 19 år. I begynnelsen av utdanningsprosessen tildeles den unge jediridderspiren en tittel som viser til at han/hun har startet den lange utdanningsprosessen. Tittelen som tildeles lærlingen er som oftest padawan. En padawan må ta en test for å bevise sine ferdigheter med Kraften.
Det er først etter denne prøven at en padawan kan erklæres for å være en ekte jediridder. En jediridders styrke i kraften måles i mengden midi-klorianer som finnes i hver enkelt av individets celler.
Da Qui-Gon Jinn, Obi-Wan Kenobis mentor, ba Obi-Wan analysere Anakins blodprøve, ble det oppdaget at Anakins cellecytoplasma inneholdt midi-klorianer. Konsentrasjonen av disse biologiske kraftkommunikasjonscellene, viste seg å være den høyeste noen gang observert i et individ. Konsentrasjonen var til og med høyere enn Yodas. Etter denne avsløringen, var Qui Gon Jinn overbevist om at spådommen om den "Ene" var virkelig, og at det i nær fremtid, ville opprettes en balanse i Kraften.
Hökarängen tunnelbanestasjon

Hökarängen tunnelbanestasjon er en stasjon på Stockholms tunnelbane i bydelen Hökarängen i Söderort i Stockholm kommune.
Stasjonen trafikkeres av T-bane 1 (grønn linje), og ligger mellom stasjonene Gubbängen og Farsta.
Stasjonen ligger utendørs ved Lingvägen, med inngang fra Örbyleden eller Lingvägen/Sirapsvägen.
Svømming under VM i svømming 2013 – 100 meter ryggsvømming kvinner

Semifinaler

Semifinaler ble avholdt kl 18.55.
Østre arktiske grenseområde

Østre arktiske grenseområde er et grenseområde underlagt Den russiske grensevakta med hovedkvarter i Petropavlovsk-Kamtsjatskij. Grenseområdet ble stiftet 1. april 2015. Før dette hadde grenseområdet en annen betegnelse, og annen inndeling. Ansvarsområdet strekker seg fra Tajmyr i vest til Proliv Srednego ('Midtsundet') i Kurilene i øst.
Umetaro Suzuki

Bakgrunn

Umetaro Suzuki var bondesønn. Hans høyere studier begynte i 1824 ved fakultetet for jordbruksteknikk ved det keiserlige universitet i Tokyo; først studerte han jordbruk  og så (jordbruksrelatert) kjemi. Han var deretter student i Tyskland under den tyske kjemikeren Emil Fischer, og senere studerte han i Sveits.

Forskning

I 1910 forsket Umetaro Suzuki på effektene av riskli i pleien av pasienter med beriberi. Den nederlandske militærlege Christiaan Eijkman hadde i 1897 oppdaget at riskli kunne helbrede høns som led av en syndom som hadde fellesnevnere med beriberi, og slik oppstod det et kappløp mellom dorkere om å isolere det stoffet som var selve virkestoffet. 
Suzuki klarte det først. Det lyktes ham da å trekke ut et vannløselig kompleks av mikronæringsstoffer fra risplantens kli. Dette mikronæringsstoffet kalte og patenterte han som aberisk syre (som senere ble kalt «oryzanin»). Han publiserte dette funnet i Tokyo Kagaku Kaishi, et japansk vitenskapelig tidsskrift.
Da artikkelen ble oversatt til tysk, sa oversettelsen intet om at det var et nylig oppdaget næringsstoff, i strid med hva som ble skrevet i den opprinnelige japanske artikkelen, noe som dermed gjorde at hans oppdagelse ikke fikk særlig internasjonal publisitet. 
Den polske biokjemikeren Kazimierz Funk isolerte senere det samme kompleks av mikronæringsstoffer og foreslo navnet «vitamin» (et teleskopord: «vital+amin») for komplekset i 1912.
I 1935 ble denne forbindelsen raffinert og beskrevet som tiamin (vitamin B 1). Hans forskning var blant de tidligste innen moderne vitaminforskning. Han ble professor i landbrukskjemi ved Universitetet i Tokyo.
Xylergatoides

Utseende

Middelsstore, gråbrune trebukker. Antennene er tynne og noe lengre enn kroppen. Pronotum har rundede sider med en kraftig, butt tann litt bak midten. Dekkvingene er nesten jevnbrede, med litt rundede sider, nokså kraftig punkterte. På beina er lårene tykke og klubbeformede.

Levevis

Larvene lever i død ved som de fleste andre trebukker.

Utbredelse

Arten er utbredt i det sørlige Brasil, Paraguay og Argentina.
Korsmesse vår

Korsmesse vår markerte datoen 3. mai, hvor Kristi kors ble funnet igjen av keiserinne Helena, mor til keiser Konstantin. Da skulle alle grinder lukkes og alle gjerder være reparert. På Alstadhaug ble dagen kalt reinkalvria.
Primstavsmerket er som regel et kors.
Drom (Ain)

Befolkningsutvikling

Referanse: INSEE
Inspektør Gadget

 Handling

Inspektør Gadget handler om en uvanlig politidetektiv som bor i byen Metro City sammen med niesen Penny og hunden Hjernen. Det spesielle med Gadget er at han er en kyborg, halvt-menneske og halvt-maskin med masse robotfinesser inkorporert i kroppen sin. For å aktivere dem sier han bare «Kom igjen, Gadget» fulgt av navnet på gjenstanden. Disse dingsene bruker han i kampen mot Doktor Klo og forbrytersyndikatet M.A.D. Men Gadget er både klønete og dum, så det blir som regel det tekniske geniet Penny og hunden Hjernen som løser sakene for ham bak hans rygg.
Kirkeveien videregående skole

Historie

Kirkeveien videregående skole har en historie som begynner med Psykiatrisk avdeling XVI på Ullevål sykehus i 1968. Bakgrunnen for skolen var behovet for et behandlingstilbud til det økte narkotikaproblemet som oppstod i Oslo på den tiden. Lederen av avdelingen på Ullevål, Henrik Bauge, var også politioverlege. En del av ungdommene som ble brakt inn av politiet var i skolepliktig alder og det ble derfor ansatt to lærere ved avdelingen.  
Avdelingen fikk så nye navn, først 16. avdeling, og så Psykiatrisk avdeling C før den fikk navnet "Undervisning ved institusjoner for bl.a stoffmisbrukere".  Etter ønske om et mindre belastende navn fikk skolen navnet Kirkeveien videregående skole på slutten av åttitallet.
Tilbudet var den første tiden samlokalisert med de psykiatriske avdelingene og skolens ansatte deltok på avdelingsmøtene. Det gjorde at kontakt mellom lærere og behandlere ble tett.
I 1992 ble avdelingen den psykiatriske avdelingen omorganisert. Skolen sto i fare for å bli hjemløs, men både fagmiljøet på Ullevål og Oslo kommune så at skolen var et viktig element i behandling.  Kirkeveien videregående skole ble dermed relokalisert og ble en selvstendig enhet. Det ble det gamle våningshuset på Lille Ullevål gård. Denne sveitservillaen har siden grunnleggelsen av Ullevål sykehus fungert både som direktørens residens, sykepleierbolig og kurslokaler for ansatte ved sykehuset.
Hvert år avvikler skolen mellom 175 og 225 individuelle eksamener og mellom 15 og 25 elever fullfører og går videre i utdanningssystemet.
Truls

Etymologi

Truls er en opprinnelig dansk kortform av mannsnavnet Thrugils, den gamle danske formen av Torgils, som har opprinnelse i norrøne Þórgísl. Dette navnet er dannet av det norrøne gudenavnet Þórr (Tor) i kombinasjon med norrøne gísl, «pant, gissel», langobardiske gísil, «pilskaft» eller norrøne geisli, «våpenskaft». Thyrgils er den gammelsvenske formen av navnet.
Torjus er, via Torjuls og Torgjuls, en norsk dialektform av Torgils.
Troels og Truels er yngre danske former av gammeldanske Thrugels og Thrugils.
Putten (Nederland)

Putten er en kommune i provinsen Gelderland i Nederland. Kommunens totale areal er 87,45 km² (hvorav 2,41 km² er vann). Den hadde 23 112 innbyggere i 2005.
Brun båndmåler

Utseende

En middelsstor (vingespenn 25 – 32 mm), slank, mest brungul måler. Den er større enn de fleste andre artene i slekten Xanthorhoe og kan kjennes på at forvingenes grunnfarge vanligvis er markert brunlig, ikke nøytralt grå som hos de fleste andre. Hannen har smalt fjærformede antenner, hunnen trådformede. Forvingen er vanligvis lyst brunlig (kanelbrun), med et bredt, lyst til mørkt grått, tverrbånd rundt midten. Dette båndet er kantet med hvitt på begge sider, innerkanten er fint bølgete mens ytterkanten i midten er trukket ut til en skarp tann. Utenfor ytterkanten har forvingene vanligvis bare utydelige flekker og striper, men de kan ha en markert, smal, hvit tverrstripe. Bakvingen er gråhvit med utydelige, grå tverrbånd. Larven er brun på ryggen, gulhvit på buken. Den har korte, men kraftige, oppstående børster og virker derfor mer "piggete" enn de fleste andre målerlarver.

Levevis

Brun båndmåler lever hovedsakelig i skog. Larven kan leve på mange ulike lave urter, blant andre maurer (Galium spp.). De voksne målerne flyr i juni – juli, fra skumringen og utover natten. De kommer av og til til lys.

Utbredelse

Arten finnes i nesten hele den palearktiske region, men synes å mangle i Nord-Afrika og deler av Sør-Europa. I Norge er den påtruffet nord til Møre og Romsdal, men den ser ut til å være mindre vanlig enn mange av de andre Xanthorhoe-artene.
Nattens krigere

Handling

Under et enormt møte hvor alle New Yorks gategjenger er samlet blir taleren og initiativtakeren til møtet skutt og drept, og gjengen kalt «The Warriors» får urettmessig skylda. Deretter følger vi gjengens reise gjennom byen nattestid for å komme tilbake til «sitt område» mens 100 000 andre gjengmedlemmer deltar i en intens klappjakt på dem. Lederen for gjengen som utførte drapet er desperat etter å få tatt knekken på den lille gruppa, men The Warriors er tøffere enn noen kunne ane.

Om filmen

Nattens Krigere regnes som en kultfilm
Filmens meste berømte sitat (og kanskje en av filmhistoriens mest berømte) er: «Warriors... come out to play-ay!» Filmklipp. Heavy Rock gruppa Twisted Sister gav i 1985 ut en låt og en LP med samme tittel, der de lagde sin egen versjon basert på filmsitatet.
Christian H. Grosch

Liv og arbeid

Faren var kobberstikker Heinrich August Grosch, lærer ved Den kgl. Tegneskole i Christiania. Christian H. Grosch fikk sin grunnleggende utdannelse ved Tegneskolen, hvor han også selv underviste, for så i 1824 å fullføre studiene ved Akademiet i København. Tilbake i Norge ble han assistent for arkitekt Linstow under prosjekteringen av Det kongelige slott. 
I 1827 ble han stadskonduktør i Christiania og satt i stillingen til sin død. Denne kommunale stillingen forente det som senere var bygningssjef, oppmålingssjef, byplansjef og byarkitekt. Samtidig kunne han drive en utstrakt privat praksis. I 1833 fikk han i tillegg den statlige stillingen som inspektør for statens bygninger i Christiania og omegn. 
Blant hans viktigste arbeider som arkitekt er Børsen fra 1828, Norges Banks Christiania-avdeling 1830, Observatoriet 1834, Christiania Theater 1837, Universitetsbygningen 1838–1854, Basarene og Brannvakten ved Vår Frelsers kirke 1840–1859, og Krohgstøtten sykehus 1859 (gjenværende bygning nå del av Oslo legevakt). I tillegg til disse og andre offentlige bygninger i hovedstaden tegnet han en lang rekke bygårder, landsteder og industribygg. Utenfor Oslo har han bl.a. tegnet Latinskolen og Søylegården i Halden og Tollboden i Stavanger. Som kirkearkitekt satte han spor etter seg over hele landet – omkring 80 kirker fra Halden til Kirkenes. Omkring ti åttekantede kirker ble oppført etter tegning av Grosch, blant annet Hval kirke og Rogne kirke.
Grosch' tidlige arbeider viser sterk innflytelse fra dansk klassisisme og læreren C.F. Hansen. Etter at han begynte arbeidet med Universitetsbygningene, ble han sterkt påvirket av den prøyssiske arkitekt Schinkel, som korrigerte fasadetegningene til dette hovedverket av Grosch. Etter 1840 begynte Grosch å arbeide i nyromansk og nygotisk stil, med fasader vesentlig i upusset tegl. Grosch tegnet også en rekke boliger og kirkebygg i tre, i sveitserstil med innslag av nygotikk og elementer fra norske stavkirker. Blant annet den tidligere Kirkenes kirke (brant i 1944) hadde detaljer inspirert av stavkirker. De gotiske stilelementene forsøkt han å overføre fra stein til treverk. Tromsø domkirke er eksempel på kirkebygg i nygotikk. Kirker utgjorde en stor del av hans virke senere i karrieren. Grosch' var tidlig ute med en pluralisme der ulike stiler ble kombinert. I første del av 1800-tallet var J.C. Dahls verk om stavkirkene (1837) den eneste dokumentasjonen Grosch hadde tilgjengelig. Ifølge Eldal hadde ikke Grosch kjennskap til stavkirkenes konstruksjon og antok det var bindingsverk, han kjente heller ikke til at stavkirkene som regel var oppført med åpne sperrebind og ikke flat himling, slik J.C. Dahl tegnet Heddal stavkirke. Grosch laget i 1847 utkastene til nye kirker i Ulstein og i Nordfjordeid, og Grosch' utkast brukte markante stavkirkeformer. Grosch' utkast hadde høye, slanke takryttere etter mønster av Borgund og Heddal stavkirker. Grosch' tegninger ble ikke brukt.

Utmerkelser

Grosch ble ridder av den svenske Vasaordenen i 1864.
Slanklori

Utseende

Slanklorien blir opptil ca 17,5-26 cm lang og rundt 85-350g i vekt. Den har ingen hale.
Fargen på ryggpelsen varierer fra gulgrå til mørkebrunn, og buken er sølvgrå.

Fødsel

Slanklorihunnen blir seksuelt moden når hun er 10 måneder gammel og er klar til å parre seg to ganger i året etter det. Etter en drekhetstid på 166-169 dager føder hun 1-2 unger, som dier moren i 7-8 måneder.

Trussel

Den største trusselen mot slanklorien er ødeleggelse av leveområdene og jakt. De blir jaktet på og drept grunnet til antatte midler for medisinsk bruk for øyesykdommer og mange blir i tillegg drept av slanger, hunder og andre dyr.
Fuyun

Fuyun (kinesisk: 富蕴; pinyin: Fùyùn Xiàn, uigursk: خْكتْكاَي ناھىيىسى, Koktokay Nahiyisi) er et fylke i byprefekturet Altay i den autonome regionen Xinjiang i Folkerepublikken Kina.
Befolkningen var 82 098 i 1999.
I 1931 ble området rammet av et stort jordskjelv, Fuyun-jordskjelvet (Fuyun dizhen).
British Forces Broadcasting Service

British Forces Broadcasting Service (BFBS) er en britisk kringkastingstjeneste som leverer fjernsyns- og radiosendinger til britisk militærpersonell og deres familier i utlandet og i enkelte britiske oversjøiske områder. 
Tjenesten kom i gang i 1943, da radiosendinger ble startet fra Alger. British Forces Network etablerte seg i 1944 i Tyskland og radiosendinger ble deretter startet for britiske tropper i Midtøsten, India og Asia, Afrika og stillehavsområdet. Navnet British Forces Broadcasting Service kom i bruk på 1960-tallet. I 1978 ble det startet fjernsynssendinger. BFBS ble i 1982 en del av Services Sound & Vision Corporation (SSVC).
Jevgenij Balabin

Bakgrunn

Jevgenij Balabins far var generalløytnanten Pjotr Ivanovitsj Balabin. Hans franske mor, Barbara (Varvara Osipovna), var høyt utdannet og dvært opptatt av litteratur. Hennes salong ble oppsøkt av mange fremstående forfattere i den russiske hovedstaden. Diplomaten Victor Balabin var hans bror.
Jevgenij Balabin fikk en fremragende utdannelse. Han ble uttdannet ved Nobilitens kostskole tilknyttet St. Petersburgs Universitet. Etter utdannelsen gikk han inn i embedsverket.

Konversjon, jesuitt

I 1852, under et opphold i Frankrike, sluttet han seg til den katolske kirke, etter at hans venn og medstudent fra universitetsdagene Julian Astromov hadde konvertert. Den 27. juni samme år begynte han i jesuittenes novisiat. I 1853 ble han i Ruddland kjent skyldig i «spostasi fra ortodoksien». Dommen for dette var «tap av alle rettigheter som fulgte av hans [adelige] status, og som til evig tid landsforvist utenfor den russiske stats grenser, og i tilfelle han blwe funnet på uaurorisert residens i Russland å bli evig forvist til Sibir».
Etter novisiatet fortsatte den unge jesuitt studiene fra 1854 til 1859 på seminaret i Vals nær Le Puy-en-Velay i Frankrike. Fra 1855 var han assisten for  Ivan Sergejevitsj Gagarin og Ivan Mikhailovitsj Martynov med å organiserer det parisiske selskap av Kyrill og Metodius og med utviklingen av det «slaviske bibliotek» i Meudon, nær Paris.
I 1861 besøkte Balabin Konstantinopel som del av bestrebelsene for å etablere et bulgarsk jesuittkolleg. Men Balabin hadde mindre  ambisiøse planer enn  for ey jesuittisk nærvær i Det nære Østen; han skrev at «i sin iver etter å vinne frelse for våre brødre i Orienten har Gagarin uttenkt mange prosjekter for seminarets etablering i Jerusalem, i Syria, og vi samtaler ofte. Mem disse prosjekter forekommer meg som ikke gjennomførbare».
I 1863 grunnla Gagarin, Martynov og Balabin en tidsskrift, Kirillo-Mefodievskij Sbornik, med siktemålet å forene den russisk-ortodokse og den katolske kirke. Men publikasjonen opphørte i 1867. Balabin og andre jesuitters bestrebelser for å konvertere russere til katolisismen, influerte den unge Andrej Sheptytskij, som senere ble metropolitt av Lviv.
I 1880 ble jesuittene utvist fra Frankrike. Fra 1888 virket Balabin ved Collège de la Sainte Famille i Kairo i Egypt. Ham døde i Kairo 30. januar 1895.
Cyclargus

Utseende

Middelsstore blåvinger uten stjerter på bakvingene. Hannenes overside er blå med et par svarte flekker ved bakhjørnet av bakvingen, hunnene har brede, brune forkanter på begge vingepar. Undersiden er brunhvit med brune tegninger, med en oransje flekk ved bakhjørnet.

Levevis

Larvene lever på busker og trær i mimosafamilien og Caesalpinioideae.

Utbredelse

Slekten er nesten endemisk for Antillene. I tillegg har én av artene en liten, sterkt truet bestand (sannsynligvis vanligvis mindre enn 100 individer) på sørspissen av Florida.